Urmas Tartes

Urmas Tartes (sündinud 19. septembril 1963 Tartus) on eesti bioloog, loodusfotograaf ja teaduse populariseerija.

Haridus ja töökäik

Urmas Tartes õppis Nõo Keskkooli matemaatika ja füüsika eriklassis, kooli lõpetas 1982. aastal kuldmedaliga. Pärast armeeteenistuse läbimist aastatel 1983–1985 õppis ta Tartu Riikliku Ülikoolis bioloogia-zooloogia erialal. Ta lõpetas ülikooli 1989. aastal cum laude.

1989. aastast töötas ta Zooloogia ja Botaanika Instituudis: algul insenerina, 1991. aasta sügisest vanemlaborandina ja 1992. aasta aprillist haldusdirektorina ning aastatel 1996–2004 oli Zooloogia ja Botaanika Instituudi direktor. 

Aastatel 2005–2010 töötas professorina Eesti Maaülikoolis.

Liikmesus
Urmas Tartes kuulub Eesti Looduseuurijate Seltsi ning oli pikaaegne Eesti Teaduste Akadeemia Looduskaitse Komisjoni esimees (1998–2023). 

Alates 1993. aastast oli ta Tähtvere vallavolikogu liige ning alates 2005. aastast volikogu esimees. Vald liideti 2017. aastal Tartu linnaga.

Ta on Eesti Rooma Klubi liige. On kuulunud ajakirja Eesti Loodus toimetuskolleegiumiUrmas Tartes. Eesti Loodus – eile! täna? homme!? Tartu Postimees, 13.05.2001..

Loodusfotograafia
pisi|Urmas Tartes
pisi|Urmas Tartes
Fotograafiaga puutus Tartes kodus kokku juba koolieelikuna, kuna tema isa ja vend olid aktiivsed harrastusfotograafid. Esimese fotoaparaadi, Smena Simvoli, sai ta algklassiõpilasena. 

Sihipärasemalt hakkas ta loodusfotograafiaga tegelema üliõpilasena, kui entomoloogias oli vaja teha putukakogu. Putukate nõela otsa ajamist soovis ta aga vältida ning leidis, et kollektsiooni võib kokku panna ka fotomaterjalidest. Tema esimene "teaduslik" putukapilt oli 1985. aastal botaanika praktikumi käigus Saaremaal Smenaga tehtud foto haavalumikust.

Järgmiseks aparaadiks oli ZBI-st kasutada saadud Zenit TTL koos vaherõngaste ja Heliose objektiiviga. Siiski ei olnud ka selle aparaadiga võimalik veel väga heal tasemel putukapilte teha. Tartes tutvus põhjalikult kogu tolleaegse erialakirjandusega, mida Tartust leida võis. Kolleeg Enno Merivee nõuannetest ajendatult jõudis ta suurendiobjektiivide kasutamiseni ning aja jooksul paranes tehtavate putukapiltide kvaliteet.

2000. aastast kirjutab Tartes artikleid SL Õhtulehe looduskülgedele ning esineb sageli loodusettekannetega. Alates 2002. aastast tegutseb ta fotoõpetajana Eestifoto stuudios ning on olnud mitme fotokonkursi ja Matsalu filmifestivali žürii liige.

Fotonäitused
pisi|260px|Kimalas-lottsuru (Hemaris fuciformis)
2002 – "Tilluke mitmekesisus" Tartumaa keskkonnateenistuse tellimusel
2004 – "Toredad putukad" Põlvamaa raamatukogus
2005 – "Toredad putukad" Rocca al Mare Koolis
2006 – "Tilluke mitmekesisus" Albu mõisas (Keskkonnaministeeriumi toetusel)

Kirjasõnaline looming
Raamatud
2001 – "Bioloogia gümnaasiumile" (3. osa) Eesti Loodusfoto, ISBN 9985830466 (koos Tiiu Kulli, Kalevi Kulli ja Mart Viikmaaga; toimetaja Kalle Hein)
2008 – "Legendiloomad" Varrak, ISBN 9789985317822 (koos Jaak Põderiga)
2009 – "Loodusfoto lugu ja lumm" Varrak, ISBN 9789985319901 (koos Arne Aderiga)
2012 – "Putukad õhus, maas ja vees" Valgus, ISBN 9789985682692 (koos Tuul Sepaga)
2014 – "Eesti päevaliblikad" Varrak, ISBN 9789985329993 (koos Erki Õunapiga)

Artikleid
"Mis on loodusfoto?" Looduspilt.ee
"Loodusfoto eetikast" Loodusring.ee
"Mõistatuslikud putukad..." Eesti Loodus, 5/1999
"Lähipildistamine looduses 2" Eesti Loodus, 6/2002
"Kuidas näha putukaid?" Eesti Loodus, 8–9/1997
"Nõgeseliblika mitu palet" Eesti Loodus, 8/1998

Fotod

Tunnustus
pisi|260px|Hooghänd (Allacma fusca) seenekübara all – 2008. aasta Looduse Aasta Foto konkursil loomaportreede kategoorias teise koha võitnud piltLooduse Aasta Foto 2008
 2001 – Valgetähe IV klassi teenetemärk
 2023 – Eerik Kumari looduskaitsepreemia koos Eesti looduskaitse kuldmärgigaEerik Kumari looduskaitsepreemia laureaat on Urmas Tartes Postimees.ee, 15.05.2023.

Fotograafiaauhinnad
1997 – ajakirja Eesti Loodus kaanepildikonkursi võitja
2002 – peapreemia loomapiltide arvestuses, Aasta Loodusfoto konkurss
2004 – parima metsapildi eripreemia, Aasta Loodusfoto konkurss
2008 – teine koht loomaportreede arvestuses, Looduse Aasta Foto konkurss
2009 – esikoht Looduse Aasta Foto konkursil kategoorias "Loomaportreed" ja töö äramärkimine kategoorias "Vormi mängud looduses"Looduse Aasta Foto 2009 võitjad ja äramärgitud tööd
2009 – esimene koht kategoorias "Loomad oma elukeskkonnas" rahvusvahelisel loodusfotode võistlusel Veolia Environnement Wildlife Photographer of the Year 2009Eestlane võitis rahvusvahelise loodusfotode konkursi

Isiklikku
Urmas Tartes on abielus ja tal on kaks last. 

Tema vaba aja harrastus on puutöö.Enriika Vunk. Fotograaf Urmas Tartese lugu ja lumm Eestifoto koduleht, 27.11.2018.

Viited

Välislingid

Urmas Tartese koduleht

Urmas Tartese ajaveeb
Eestifoto.ee Urmas Tartesest
Rainer Kerge "Kümblev kiilassilm on aasta parim loomaportree" Õhtuleht, 21. märts 2009
Riho Laurisaar "Kunagi päästavad putukad meid näljasurmast" Eesti Päevaleht, 13. juuni 2009
Birgit Püve "Lumekirp tõi foto-Oscari" Eesti Ekspress, 29. oktoober 2009

Kategooria:Eesti loodusfotograafid
Kategooria:Eesti bioloogid
Kategooria:Eesti Rooma Klubi liikmed
Kategooria:Eesti Maaülikooli professorid
Kategooria:Zooloogia ja Botaanika Instituudi direktorid
Kategooria:Tartu Ülikooli bioloogia-geograafiateaduskonna vilistlased
Kategooria:Nõo Reaalgümnaasiumi vilistlased
Kategooria:Valgetähe IV klassi teenetemärgi kavalerid
Kategooria:Sündinud 1963